L 302/26
SK
Úradný vestník Európskej únie
22.11.2022
8.3.
Ak výrobca vozidla doplní schválené vozidlo o štandardné vnútorné alebo komerčné zariadenie iné ako mobilné komunikačné zariadenie, ktoré je v súlade s inými predpismi a je namontované, vymenené alebo odstránené podľa odporúčaní výrobcov zariadenia a vozidla, nemá to vplyv na platnosť schválenia vozidla.
Uvedené nebráni výrobcom vozidla, aby namontovali komunikačné zariadenie v súlade s príslušnými montážnymi pokynmi vypracovanými výrobcom vozidla a/alebo výrobcom (výrobcami) tohto komunikač­ ného zariadenia.
Výrobca vozidla poskytne dôkaz (ak o to požiada skúšobný orgán) o tom, že výkon vozidla nie je nepriaznivo ovplyvnený takými vysielačmi.
Môže to byť vyhlásenie, že úroveň výkonu a inštalácia sú také, že úrovne odolnosti podľa tohto predpisu predstavujú dostatočnú ochranu pri samotnom prenose, t. j. vylučujú prenos v súvislosti so skúškami špecifikovanými v bode 6.
Tento predpis neoprávňuje používať komunikačný vysielač, keď sa na takéto zariadenie alebo jeho používanie vzťahujú iné požiadavky.
9.
Zhoda výroby Postupy na zabezpečenie zhody výroby musia byť v súlade s postupmi stanovenými v dohode, doplnku 2 (E/ECE/324-E/ECE/TRANS/505/Rev.2) a s týmito požiadavkami:
9.1.
Vozidlá alebo komponenty alebo podzostavy ESA schválené podľa tohto predpisu musia byť vyrobené tak, aby zodpovedali typu schválenému na základe splnenia požiadaviek stanovených v bode 6 a v náležitom prípade aj v bode 7.
9.2.
Zhoda výroby vozidla, komponentu alebo samostatnej technickej jednotky sa kontroluje na základe údajov uvedených vo formulári (resp. formulároch) oznámenia pre typové schválenie uvedenom v prílohe 3A a/alebo 3B k tomuto predpisu.
9.3.
Ak schvaľovací úrad nie je spokojný s kontrolným postupom výrobcu, uplatňujú sa ďalej uvedené body 9.3.1, 9.3.2 a 9.3.3.
9.3.1.
Ak sa overuje zhoda vozidla, komponentu alebo ESA vybraných zo série, výroba sa považuje za výrobu spĺňajúcu požiadavky tohto predpisu z hľadiska širokopásmového elektromagnetického rušenia a úzkopás­ mového elektromagnetického rušenia, ak namerané úrovne nie sú vyššie o viac ako 4 dB (60 %) ako referenčné limity predpísané v bodoch 6.2.2.1, 6.2.2.2, 6.3.2.1 a 6.3.2.2 a v prípade potreby v bodoch 7.2.2.1 a 7.2.2.2 pre vozidlá a v bodoch 6.5.2.1, 6.6.2.1 a v prípade potreby aj v bode 7.10.2.1 pre podzostavy ESA (podľa vhodnosti).
9.3.2.
Ak sa overuje zhoda vozidla, komponentu alebo ESA vybraných zo série, výroba sa považuje za výrobu spĺňajúcu požiadavky tohto predpisu z hľadiska odolnosti voči elektromagnetickému žiareniu, ak vozidlo, komponent alebo ESA nevykazujú žiadne zhoršenie vzhľadom na priame ovládanie vozidla, ktoré by mohol vodič alebo iný účastník cestnej premávky spozorovať, keď je vozidlo v stave vymedzenom v bode 4 prílohy 6 a je vystavené intenzite poľa vyjadrenej vo V/m až do 80 % referenčných limitov predpísaných v bode 6.4.2.1 a v prípade potreby aj v bode 7.7.2.1 pre vozidlá a v bode 6.8.2.1 a v prípade potreby aj v bode 7.18.2.1 pre ESA.
9.3.3.
Ak sa overuje zhoda komponentu alebo samostatnej technickej jednotky (STU) vybraných zo série, výroba sa považuje za výrobu spĺňajúcu požiadavky tohto predpisu z hľadiska odolnosti voči rušeniu a emisiám prenášaným vedením, ak komponent alebo STU nevykazujú žiadne zhoršenie výkonu „funkcií súvisiacich s odolnosťou“ až do úrovní stanovených v bode 6.9.1 a v prípade potreby aj v bode 7.19.1 a neprekračujú úrovne stanovené v bode 6.7.1 a v prípade potreby aj v bode 7.17.1
10.
Sankcie v prípade nezhody výroby
10.1.
Schválenie udelené vzhľadom na typ vozidla, komponentu alebo samostatnej technickej jednotky podľa tohto predpisu môže byť odňaté, ak nie sú splnené požiadavky uvedené v bode 6 a v prípade potreby aj v bode 7 vyššie alebo ak vybrané vozidlá neprešli úspešne skúškami uvedenými v bode 6 a v prípade potreby v bode 7.
10.2.
Ak zmluvná strana dohody, ktorá uplatňuje tento predpis, odníme typové schválenie, ktoré predtým udelila, bezodkladne o tom informuje ostatné zmluvné strany uplatňujúce tento predpis prostredníctvom formulára oznámenia, ktorý zodpovedá vzoru uvedenému v prílohách 3A a 3B k tomuto predpisu.
11.
Definitívne zastavenie výroby Ak držiteľ schválenia definitívne zastaví výrobu typu vozidla alebo ESA schválených v súlade s týmto predpisom, informuje o tom schvaľovací úrad, ktorý schválenie udelil; po prijatí príslušného oznámenia